Ֆեդերիկո Բերնարդեսկի

**Ֆեդերիկո Բերնարդեսկի** (, , ), իտալացի պրոֆեսիոնալ ֆուտբոլիստ։ Ներկայումս հանդես է գալիս Յուվենտուսի և Իտալիայի ազգային հավաքականի դիրքում։ Խաղում է վինգերի և հարձակվողական կիսապաշտպանի դիրքում։

## Ակումբային կարիերա
### Ֆիորենտինա
Բերնարդեսկին Ֆիորենտինայի ակադեմիայի սան է։ 2013 թվականի սեպտեմբերի 2-ին նա 1 տարվա վարձավճարով միացավ Կրոտոնեին։ Իր պրոֆեսիոնալ դեբյուտը նշեց սեպտեմբերի 8-ին՝ փոխարինման մտնելով Պեսկարայի դեմ խաղում։ Իր առաջին գոլը խփեց սեպտեմբերի 21-ին՝ Բրեշիայի դեմ խաղում՝ այս խաղում դառնալով նաև գոլային փոխանցման հեղինակ։ Նոյեմբերի 9-ին Բերնարդեսկին դուբլ ձևակերպեց Կարպիի դեմ խաղում, իսկ հանդիպումն ավարտվեց 1-2 հաշվով։ 2014 թվականի փետրվարի 8-ին իտալացին 2 գոլ խփեց Պեսկարայի դեմ խաղում։ Մարտի 25-ին Բերնարդեսկին խփեց Վիրտուս Լանչանոյի դեմ հանդիպման միակ գնդակը՝ 1-0 հաշվով հաղթանակ պարգևելով Կրոտոնեին։ Մայիսի 25-ին նա գոլի և գոլային փոխանցման հեղինակ դարձավ Տրապանիի դեմ խաղում՝ օգնելով իր թիմին հաղթել 2-1 հաշվով։ Կրոտոնեի կազմում Բերնարդեսկին անցկացրեց 39 հանդիպում՝ դառնալով 12 գոլի և 7 գոլային փոխանցման հեղինակ։

2014 թվականի հունիսի 20-ին Բերնարդեսկին վերադարձավ Ֆիորենտինա։ Առաջին հանդիպումը Սերիա A-ում անցկացրեց սեպտեմբերի 14-ին՝ փոխարինելով Մարիո Գոմեսին Ջենոայի դեմ խաղում։ Ֆիորենտինայի կազմում իր առաջին գոլը խփեց սեպտեմբերի 18-ին՝ Եվրոպայի Լիգայի խմբային փուլի Գենգանի դեմ խաղում։ Նոյեմբերի 3-ին Բերնարդեսկին ստացավ կոճի վնասվածք՝ բաց թողելով 5-6 ամիս։ Իր առաջին գոլը Սերիա A-ում խփեց 2015 թվականի մայիսի 31-ին՝ Կիևոյի դեմ խաղում՝ այս խաղում դառնալով նաև գոլային փոխանցման հեղինակ։ 2014-15 մրցաշրջանում Բերնարդեսկին անցկացրեց 10 հանդիպում՝ դառնալով 3 գոլի և 2 գոլային փոխանցման հեղինակ։

2015-16 մրցաշրջանում Բերնարդեսկին ստացավ 10 համարի մարզաշապիկը, որը նախկինում կրել էին այնպիսի լեգենդար ֆուտբոլիստներ, ինչպիսիք են Ջանկառլո Անտոնյոնին և Ռոբերտո Բաջոն։ 2015 թվականի նոյեմբերի 26-ին իտալացին դուբլ ձևակերպեց Եվրոպայի Լիգայի խմբային փուլի Բազելի դեմ խաղում։ Դեկտեմբերի 20-ին նա 2 գոլային փոխանցում տվեց Կիևոյի դեմ խաղում՝ օգնելով իր թիմին հաղթել 2-0 հաշվով։ 2016 թվականի փետրվարի 18-ին Բերնարդեսկին գոլ խփեց Եվրոպայի Լիգայի 1/16 եզրափակչի Տոտենհեմ Հոտսպուրի դեմ խաղում, իսկ հանդիպումն ավարտվեց 1-1 հաշվով։ Մայիսի 15-ին՝ Լացիոյի դեմ խաղում նա դարձավ գոլի և 2 գոլային փոխանցման հեղինակ՝ 4-2 հաշվով հաղթանակ պարգևելով իր Ֆիորենտինային։ 2015-16 մրցաշրջանում Բերնարդեսկին անցկացրեց 41 հանդիպում՝ դառնալով 6 գոլի և 6 գոլային փոխանցման հեղինակ։

2016 թվականի հոկտեմբերի 23-ին Բերնարդեսկին 2 գոլի և գոլային փոխանցման հեղինակ դարձավ Կալյարիի դեմ խաղում։ Նոյեմբերի 20-ին նա դուբլ ձևակերպեց Էմպոլիի դեմ խաղում։ Դեկտեմբերի 22-ին՝ Նապոլիի դեմ խաղում իտալացին դարձավ դուբլի և գոլային փոխանցման հեղինակ, իսկ հանդիպումն ավարտվեց 3-3 հաշվով։ 2017 թվականի հունվարի 11-ին Բերնարդեսկին գոլ խփեց Իտալիայի գավաթի Կիևոյի դեմ հանդիպման վերջին րոպեին՝ 1-0 հաշվով հաղթանակ պարգևելով Ֆիորենտինային։ Հունվարի 29-ին նա գոլային փոխանցում տվեց Ջենոայի դեմ խաղում, ապա հեռացվեց խաղադաշտից հանդիպման 85-րդ րոպեին։ Փետրվարի 16-ին Բերնարդեսկին խփեց Եվրոպայի Լիգայի 1/16 եզրափակչի Բորուսիա Մյոնխենգլադբախի դեմ խաղի միակ գնդակը։ Մայիսի 7-ին իտալացին գոլ խփեց Սասուոլոյի դեմ հանդիպման վերջին րոպեին՝ փրկելով իր թիմին պարտությունից։ Ֆիորենտինայի առաջին թիմի կազմում Բերնարդեսկին անցկացրեց 93 հանդիպում՝ դառնալով 23 գոլի և 13 գոլային փոխանցման հեղինակ։

### Յուվենտուս
2017 թվականի հուլիսի 24-ին Բերնարդեսկին 5 տարվա պայմանագիր կնքեց Յուվենտուսի հետ։ Ակումբը նրա համար վճարեց 40 միլիոն եվրո։ Թեև Բերնարդեսկին հավակնում էր ստանալ 10 համարի մարզաշապիկը, նա վերցրեց 33 համարը՝ ասելով, որ նա պետք է վաստակի 10 համարը։ Իր դեբյուտը Յուվենտուսի կազմում նշեց օգոստոսի 13-ին՝ փոխարինելով Մարիո Մանջուկիչին Իտալիայի սուպերգավաթի Լացիոյի դեմ խաղում։ Առաջին հանդիպումը Չեմպիոնների Լիգայում անցկացրեց սեպտեմբերի 12-ին՝ փոխարինելով Ռոդրիգո Բենտանկուրին խմբային փուլի Բարսելոնայի դեմ խաղում։ Իր առաջին գոլը խփեց հոկտեմբերի 1-ին՝ Ատալանտայի դեմ խաղում՝ այս խաղում դառնալով նաև գոլային փոխանցման հեղինակ։ 2018 թվականի հունվարի 6-ին Բերնարդեսկին խփեց Կալյարիի դեմ հանդիպման միակ գնդակը՝ 1-0 հաշվով հաղթանակ պարգևելով Յուվենտուսին։ Փետրվարի 4-ին իտալացին 2 գոլային փոխանցում տվեց Սասուոլոյի դեմ խաղում։ Մայիսի 9-ին նա փոխարինեց Դուգլաս Կոստային Իտալիայի գավաթի եզրափակչի Միլանի դեմ խաղում՝ օգնելով իր թիմին հաղթել 4-0 հաշվով և նվաճել գավաթը։ Իր առաջին մրցաշրջանում Բերնարդեսկին անցկացրեց 31 հանդիպում՝ դառնալով 5 գոլի և 6 գոլային փոխանցման հեղինակ, իսկ Յուվենտուսը հաղթեց նաև Սերիա A-ն։

2018 թվականի օգոստոսի 18-ին Բերնարդեսկին գոլի հեղինակ դարձավ Կիևոյի դեմ հանդիպման վերջին րոպեին՝ 3-2 հաշվով հաղթանակ պարգևելով Յուվենտուսին։ 2019 թվականի հունվարի 16-ին նա փոխարինեց Ռոդրիգո Բենտանկուրին Իտալիայի սուպերգավաթի Միլանի դեմ խաղում՝ օգնելով իր թիմին հաղթել 1-0 հաշվով և նվաճել գավաթը։ Մարտի 12-ին Բերնարդեսկին 2 գոլային փոխանցում տվեց Կրիշտիանու Ռոնալդուին Չեմպիոնների Լիգայի 1/8 եզրափակչի Ատլետիկո Մադրիդի դեմ խաղում։ Մայիսի 19-ին իտալացին հեռացվեց խաղադաշտից Ատալանտայի դեմ խաղում՝ կարմիր քարտ ստանալով հանդիպման վերջին րոպեին։ 2018-19 մրցաշրջանում Բերնարդեսկին անցկացրեց 39 հանդիպում՝ դառնալով 3 գոլի և 5 գոլային փոխանցման հեղինակ, իսկ Յուվենտուսը կրկին հաղթեց Սերիա A-ն։
մինի|244x244փքս|Բերնարդեսկին Իտալիայի Մ21 հավաքականի կազմում 2014 թվականին|alt=

## Միջազգային կարիերա
Բերնարդեսկին ներկայացրել է Իտալիան տարբեր տարիքային երիտասարդական հավաքականներում։ 2015 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով միայն 1 հանդիպում։ 2017 թվականին Բերնարդեսկին կրկին մասնակցեց Եվրոպայի մինչև 21 տարեկանների առաջնությանը՝ դառնալով 2 գոլի հեղինակ անցկացրած 4 հանդիպումներում և ընդգրկվելով մրցաշարի խորհրդանշական հավաքականում։ Իտալիան հասավ մրցաշարի կիսաեզրափակիչ, որտեղ 3-1 հաշվով պարտվեց Իսպանիային։

Իտալիայի ազգային հավաքական Բերնարդեսկին առաջին անգամ հրավիրվեց 2016 թվականի մարտին՝ Իսպանիայի և Գերմանիայի դեմ ընկերական խաղերի համար։ Իր դեբյուտը ազգային հավաքականում նշեց մարտի 24-ին՝ փոխարինելով Անտոնիո Կանդրևային Իսպանիայի դեմ խաղում։ Բերնարդեսկին Իտալիայի հավաքականի կազմում մասնակցեց Եվրո 2016-ին՝ անցկացնելով միայն 1 հանդիպում։ Իտալիան հասավ առաջնությանը քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Գերմանիային։

Իր առաջին գոլը Իտալիայի ազգային հավաքականի կազմում Բերնարդեսկին խփեց 2017 թվականի հունիսի 11-ին՝ Լիխտենշտայնի դեմ խաղում։ 2018 թվականի հոկտեմբերի 10-ին նա գոլի հեղինակ դարձավ Ուկրաինայի դեմ ընկերական խաղում, իսկ հանդիպումն ավարտվեց 1-1 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 11-ի դրությամբ*

### Միջազգային վիճակագրություն
*2019 թվականի հոկտեմբերի 11-ի դրությամբ*

### Միջազգային գոլեր

## Նվաճումներ
### Ակումբային
**Յուվենտուս**

* Սերիա A. 2017–18, 2018–19
* Իտալիայի գավաթ. 2017–18
* Իտալիայի սուպերգավաթ. 2018

### Անհատական
* AIAC-ի մինչև 21 տարեկանների մրցանակ. 2015–16
* ՈՒԵՖԱ Եվրոպայի Մ21 առաջնության խորհրդանշական հավաքական. 2017

## Ծանոթագրություններ

## Արտաքին հղումներ
* Բերնարդեսկիի պաշտոնական Ֆեյսբուքի էջը
* Բերնարդեսկիի պաշտոնական Տվիտերի էջը
* Բերնարդեսկիի պաշտոնական Ինստագրամի էջը
* Բերնարդեսկին transfermarkt-ում
* Բերնարդեսկին soccerbase.com-ում
* Բերնարդեսկին WhoScored.com կայքում
* Բերնարդեսկին Յուվենտուսի պաշտոնական կայքում
* Բերնարդեսկին Սերիա A-ի պաշտոնական կայքում 
* Բերնարդեսկին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Տորոնտոյի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ